Jablón

Jablón - jeden z 13 Dëchów, jaczé stoją w gminie Lëniô na turistno-nôtërnym szlachù ò pòzwie "Pòczuj Kaszëbsczégò Dëcha".

 Òpisënk  Aleksandra Labùdë 

Jablón - to demòn sadów, sprôwca kradzë brzadów i jarzëtwë. Mieszkô w ògardach i sadach, dzejô w lëdzach. Je dëchã niżeszi randżi, słëgą Pòkùsë. Matczi strôszają nim swòje dzôtczi. 
Jablón jesz dzôsô dzejô, le ju nié tak mòckò jak pierwi. Jegò dzejanié i miono dżinie westrzód lëdzy, żëje le jesz w gôdkach i pòwiôstkach.

Lëdze gôdalë :
    -  Òb noc Jablón gòspòdarził w naszim sadze.
    -  Jablóni skredlë szys wszëtek nasz brzôd.
    -  Jablóni pòczwordelë zôgónczi i wëkredle nama kapùstã.
    -  W tëch kùrpach sedzy Jablón.
    -  Jablón mô gò czësto òsamòtóné.
    -  Nie chòdzëta tam, bò Jablón sedzy na jabłónce i na waj dulczi!
    -  Pòżdôjta le, Jablón waj' weznie!
    -  Charłãzy jak Jablón.
    -  Jablón gò ju mô na swòjim rzetuskù.

 Szlachòta 

Jablón stoji w Òsekù, przë przëstónkù, w westrzódnim dzélu wsë.